Wikiloc - 213. Senderisme en tren: VF Roca de la Creu i Camí equipat del Castell de Segura (Ribes de Freser)
Senderisme en tren
Senderisme en tren on Wikiloc
213. Senderisme en tren: VF Roca de la Creu i Camí equipat del Castell de Segura (Ribes de Freser) on Wikiloc

213. Senderisme en tren: VF Roca de la Creu i Camí equipat del Castell de Segura (Ribes de Freser)
LA VIA FERRADA La VF del Roca de la Creu és la primera via ferrada de la Vall de Ribes. Va ser inaugurada l'any 2017 i fou impulsada pel Consell Comarcal del Ripollès a fi de donar complement a la promoció turística de la comarca tot buscant noves propostes de lleure. La via s'enfila per un element geològic excepcional, el Granòfir de Ribes, únic de Catalunya. Les roques que el formen estan a mig camí entre el granit i la roca volcànica i formaven part de la xemeneia d'un volcà de l'època paleozoica (període Ordovicià superior 460-443 MA) i que el plegament pirinenc va fer sortir. L'aflorament, de color rogenc ataronjat, s'estén des de la muntanya de Segura (per on passa la VF), per un sector de la vall de Pardines i per part de la muntanya de Sant Antoni. La VF s'enfila per les agulles situades sobre Ribes de Freser, al capdamunt d'una de les quals s'hi troba una gran creu metàl·lica que dona nom tan a l'aflorament com a la via ferrada. El Camí equipat del Castell de Segura dona continuïtat a la La VF. És un itinerari fàcil i poc aeri que ressegueix el llom procedent del Roca de la Creu gràcies a la instal·lació d'un cable. DIFICULTAT -Via ferrada Roca de la Creu: Dificultat: K3 Temps: 20 min (aprox.) + 1h (via) + 40 min (retorn) Desploms: 3 (curts i molt ben equipats) Ponts: 2 Ràpels: 0 -Camí equipat Castell de Segura: Dificultat: K1 Temps: (igual VF) Ponts: 1 Desploms: 0 Ràpels: 0 MATERIAL Com en tota via ferrada cal anar equipat convenientment, és a dir, cal portar: - Casc - Arnés - Baga d'ancoratge - Guants (útils) - Cintes i mosquetons per a descans ORIENTACIÓ Fàcil accés des de la part posterior de l'església de Santa Maria. Dues opcions de retorn: 1) Nosaltres seguirem després d'acabar el Camí equipat encara uns metres més amunt a fi d'anar a buscar les restes (ruïnes) del castell de Segura per corriol menys fressat. Des d'aquí baixarem fins a la collada de Segura, on marques de color groc (Itinerànnia) ens portaran de nou a Ribes. 2) Variant curta que no passa pel castell ni collada de Segura. Aquesta opció està indicada amb un cartell de fusta i punts blaus. ELS TRENS L'estació de de Ribes de Freser de Rodalies es troba al sud del nucli urbà i connecta amb el Cremallera de Núria. Actualment l'estació torna a tenir obert un bar, però no hi compteu massa atès que el servei va i bé sovint. Així mateix, des de 2020 les taquilles han deixat de tenir venda directa. Tot i que els veïns han protestat de moment no hi ha personal de venda de bitllets. S'hauran de comprar o bé la màquina automàtica o bé dalt del tren. Podeu consultar aquí els HORARIS DE RODALIES DE CATALUNYA.